google/wiki40b huggingface dataset:
Tiesinė algebra

Tiesinė algebra – algebros šaka, nagrinėjanti vektorius, vektorines erdves, tiesines transformacijas ir tiesinių lygčių sistemas. Jos metodai panaudojami abstrakčiojoje algebroje bei funkcionalinėje analizėje.
Pirmasis tiesinės algebros uždavinys buvo tiesinių lygčių sistemų sprendimas. Tam teko įsivesti matricas ir determinantus, o tai savaime sukėlė poreikį turėti vektorines erdves. Dar 1833 m. V. Hamiltonas kompleksinius skaičius vaizdavo kaip taškus plokštumoje. Jis įvedė ir terminą vektorius. Matricų teoriją sukūrė A. Keli. 1844 ir 1862 m. veikaluose H. Grasmanas jau tiria tai, ką šiandien vadintume algebromis – ir tai yra, iš esmės, pirmoji algebrinių sistemų teorija. Vektorinės erdvės aksiomas suformulavo Dž. Peano.
Atostogos Amerikoje

Turinys

San Krispino katalikišką mokyklą baigę mokiniai vasarai išvyksta atostogų į Ameriką, lydimi kelių dėstytojų ir vieno iš jų motinos, mis de Romanis. Vaikinai tikisi pašėlioti ir patirti nuotykių su merginomis, tačiau realybėje vienas po kito įsivelia į nesusipratimus. Alesio dar lėktuve susipažįsta su Antonela, tačiau mergina skrenda į Niujorką pas savo sužadėtinį. Vėliau jie jau trise netyčia susiduria parke ir Antonela su Alesio sutaria vakare susitikti. Peo ir 2 draugai naktiniame klube susipažįsta su 2 merginomis, kurios taip pat pasirodo turinčios itališkų šaknų. Jie išleidžia kelis šimtus dolerių šampanui, tikėdamiesi praleisti naktį, tačiau, merginos atsiveda juos į namus, kur vaikinams tenka bendrauti su jų giminaičiais ir vyru. Vaikinai stengiasi iškrėsti kuo daugiau pokštų savo mokytojams – dvasininkams, Filipo motina sulaukia priekabiavimų gatvėje. Peo turi pažįstamą bičiulį Niujorke ir tikisi, kad šis padės jiems susirasti merginų, tačiau paaiškėja, jog šis gėjus.
Grupė autobusu vyksta į Greislendą, vėliau viešbutyje Alesio vėl susutinka Antonelą, kuri pradeda jį atvirai vilioti. Peo, tapęs nusikaltimo liudininku, patenka į kamerą, tačiau susipažįsta su žavia policininke. Kalnų stovykloje jie susitinka turistų grupę iš Turino ir kadangi serga už skirtingas komandas, nusprendžia santykius išsiaiškinti futbolo varžybomis. Kalifornijos pliaže Filipo susipažįsta su mergina, kuri išmoko jį plaukioti banglente ir su kuria jis dingsta visai nakčiai, o motina su kunigu donu Buro leidžiasi po naktinius klubus jo ieškoti. Naktis baigiasi šokiais, o apsvaigusi ši vos nesuvilioja šventiko.Kol kiti ilsisi, Peo su draugais paslapčia pasprunka į Las Vegą, o Alesio eilinį kartą susitinka Antonelą. Vaikinai pradžioje išlošia, tačiau galiausiai praranda paskutinius pinigus. Netikėtai aptikęs kišenėje dar kelis dolerius, Peo užsisako eskorto merginą, tačiau ši pasirodo labai negraži ir jis netenka paskutinių pinigų taip ir nesugulęs su ja. Vaikinai grįžta taksi, už kurią sumokėti grupė turi sumesti paskutinius dolerius.
Praėjus mėnesiui nuo grįžimo į Romą, pas Alesio atskrenda Antonela, tačiau sutinka šį su mergina. Pas Filipą ir jo motiną atvyksta jo naujoji draugė iš Kalifornijos kartu su išsiskyrusiu tėvu. Peo mėgina bare susipažinti su mergina, kuri pasirodo esanti amerikietė, atvykusi su savo mokyklos draugėmis...
Žemaitis (laikraštis)

Žemaitis – Plungės rajono laikraštis, einantis nuo 1948 m. lapkričio 1 d. Plungėje.

Istorija

Iki 1950 m. Plungės apskrities laikraštis, 1950–1990 m. – LKP Plungės rajono komiteto ir Liaudies deputatų tarybos leidinys, nuo 1990 m. – Plungės rajono laikraštis. Steigėja ir leidėja UAB „Antikva“.
1948 m. ėjo kartą, 1949–1951 m. – du kartus, vėliau – tris kartus, nuo 1990 m. – du kartus per savaitę. Iki 1963 m. vadinosi „Socialistinis kelias“, nuo 1963 m. – „Kibirkštis“, nuo 1990 m. spalio 1 d. – „Žemaitis“. Tiražas 1948 m. – 1000 egz., 1957 m. – 15 000 egz., 1997 m. – 5000 egz. 2011 m. antradienio tiražas – 5100 egz., penktadienio – 7500 egz.
Redakcijoje dirbo: Danguolė Ažaneckienė, Algimantas Brikas, Vladas Gaudiešius, Česlovas Gedvilas, Jonas Virketis, Alfredas Zdramys.
FK Medžiai Vilnius

Istorija

Klubas įkurtas 2010 m., 2011 m. debiutavo SFL D1 divizione. Dalis žaidėjų jau turi SFL patirties, keletas yra rungtyniavę SFL A divizione.
Paprašytas papasakoti apie klubo atsiradimo SFL gretose istoriją, komandos vadovas Paulius Glosas teigė, kad „Medžiai“ susiformavo iš futbolą mėgstančių draugų kompanijos, kaip ir daugelis žinomų mėgėjiškų klubų. Anksčiau draugai buvo išsibarstę po įvairias kitas komandas, bet šiemet visi nusprendė, kad pribrendo reikalas rungtyniauti kartu. „Kodėl – FK Medžiai?“ – į  šį klausimą atsakymas buvo gana dviprasmiškas: visų pirma, komandos sudėtis mėgėjiška ir joje tikrai yra futbolininkų-„medžių“, nuo kurių kamuolys į vartus paprastai patenka tik atšokęs tinkama kryptimi; o taip pat – ši komanda propaguoja ekologišką gyvenseną ir su gamta susijęs pavadinimas tą atspindi.
Vestfalijos notarų rūmai

Vestfalijos notarų rūmai (vok. Westfälische Notarkammer) - viešosios teisės korporacija, vienijanti notarus Vokietijoje, Hamo aukštesniojo apygardos teismo veiklos teritorijoje. Būstinė: Ostenallee, Hamm, Vestfalija.
Rūmų veiklos teritorija apima šių apygardos teismų veiklos teritorijas: Arnsbergo, Bylefeldo, Bochumo, Detmoldo, Dortmundo, Eseno, Hageno, Miunsterio, Paderborno ir Zygeno.
Apie 1900 narių (2011 m.) Dalis yra notarai advokatai.
Prižiūri Šiaurės Reino-Vestfalijos teisingumo ministerija.
Zandras

Zandras (island. sandur – smėlis), periglacialinė (prieledyninė) lyguma, susidariusi iš tirpsmo vandenų suklostytų fliuvioglacialinių nuosėdų, dažniausiai žvirgždo ir smėlio.
Daug zandrų yra pleistoceno paveiktuose plotuose buvusių ledynų pakraščio zonoje. Pleistoceno zandrai susidarė iš poledyninių upių ir upelių plokščių deltų, išnašų kūgių, susiliejusių į vientisą banguotą lygumą. Lietuvoje zandrų yra Baltijos aukštumų rytinėje ir pietinėje pašlaitėje.
Uždunojės Sečė

Uždunojės Sečė (rus. Задунайская Сечь, angl. Trans-Danubian Sich) – buvusių Zaporožės Sečės kazokų bendruomenė Osmanų imperijoje 1775–1828 m. Ji buvo įsikūrusi Dunojaus žiotyse, kur jie atsikraustė likvidavus Naująją Sečę (rus. Новая Сечь), o jos žemes išdalinus dvarininkams. Pradžioje jie buvo įsikūrę kairiajame Dunojaus krante (dabartinio Vilkovo apylinkėse), o vėliau persikėlė į dešinįjį Dunojaus krantą. Prie Uždunojės Sečės prisijungdavo nemažai iš Ukrainos pabėgusių baudžiauninkų.
Po 1812 m. Bukarešto taikos sutarties Uždunojės Sečės padėtis suprastėjo. Į ją mažiau beateidavo naujų žmonių. Osmanų imperija reikalavo vis intensyvesnės karinės tarnybos, kas kazokams nepatiko. Jiems tekdavo dalyvauti osmanų baudžiamosiose ekspedicijose bulgarų, serbų žemėse ir kitur Balkanuose.
Prasidėjus 1828–1829 m. Rusijos-Turkijos karui Uždunojės kazokai, vadovaujami košo atamano O. Hladkio perėjo į Rusijos kariuomenės pusę.
Po karo jie sudarė pagrindinę Azovo kazokų kariuomenės dalį.
Banijasas

Istorija

Finikiečių laikais tai buvo svarbus uostamiestis, graikų vadintas Balemia. Graikų valdymo metais miestas dar vadintas Leukosu. Valdant romėnams buvo žinomas kaip Balanaea ir buvo pavaldus Arvadui.
Ispanija Eurovizijoje

Ispanija ir „Didysis penketas“ (Big Five)

Nuo 1999 m. keturios konkrečios šalys automatiškai patenka į „Eurovizijos“ finalą, nepriklausomai nuo užimamų vietų ankstesniais metais. Šios šalys gavo šį statusą, todėl, kad yra keturios didžiausios finansinės rėmėjos (be kurių rengti Eurovizijos konkurso būtų neįmanoma). Šios šalys yra Jungtinė Karalystė, Vokietija, Prancūzija ir Ispanija. Dėl jų neliečiamumo statuso konkurse, šios šalys tapo žinomos kaip „Didysis ketvertas“ (Big Four). Italija į konkursą grįžo 2011 m., taip tapdama penktąja „Big Five“ šalių.
Julija Gascevičiūtė

Biografija

1944–1945 m. Žemaičių teatro Telšiuose, 1946–1948 m. ir 1950–1990 m. Šiaulių dramos teatro aktorė, 1948 m. baigė šio teatro dramos studiją, vadovas Kazys Juršys.
Kūdra

Kūdra – nedidelis dirbtinis vandens telkinys. Gali būti sudaryta iškasus daubą ir ją užpildžius vandeniu. Kūdros vanduo naudojamas drėkinimui, žuvivaisai, gyvulių girdymui, buitinėms reikmėms, kaip kraštovaizdį pagyvinantis elementas, kaip rekreacijos vieta. Kūdros seniau kastos prie kaimų, šalia kurių nebuvo didesnių upių ar ežerų.
Šavato kanalas

Šavato kanalas (uzb. Shovot, Шовот, turkm. Şawat, Шават) Pietų Ferganos vandens tiekimo kanalas Uzbekijoje ir Turkmėnijoje, irigacinė Amudarjos atšaka.
Kanalas prasideda Amudarjos upėje, jungiasi su Palvano kanalu. Dašoguzo velajato šiaurėje išsenka ir sunyksta. Vandens likučiai suleidžiami į ežero kolektorių „Draugystė“ (Sarikamyšo ežero baseinas).
Prie kanalo yra stambūs gyvenamieji punktai, kaip antai miestai Urgenčas, Šavatas, Dašoguzas, Akdepė, Iljalio miestelis.
Iki Dašoguzo kanalas tinkamas laivybai smulkiais laivais (gliseriais).
Antanas Česlovas Rekštys

Biografija

1957–1966 m. mokėsi Raseinių aštuonmetėje mokykloje, 1966–1967 m. Raseinių 2 – oje vidurinėje mokykloje, 1968–1969 m. vakarinėje vidurinėje mokykloje, 1971–1974 m. Vilniaus statybos technikume.
1974–1977 m. Raseinių rajono „Raudonosios žvaigždės“ kolūkio statybos inžinierius, 1977–1978 m. Raseinių kelių Statybos valdybos – 11 meistras. 1979–1981 m. Kėdainių Statybos valdybos brigadininkas. 1981–1993 m. Raseinių pagalbinės mokyklos vyresnysis kūrikas. Nuo 1997 m. Raseinių seniūnijos seniūnas. Lietuvos savivaldybių seniūnų asociacijos narys.
Nuo 1995 m. Lietuvos socialdemokratų partijos Raseinių rajono skyriaus narys, 1999–2000 m. LSDP statuto komisijos narys.
1997–2000 m. Raseinių rajono savivaldybės tarybos narys.
Pusiaujinė montuotė

Konstrukcija

Pusiaujinė montuotė pasižymi savybe, kad viena iš ašių apie kurią sukinėjasi astronominis prietaisas, yra lygiagreti Žemės sukimosi ašiai. Tokia montuotė leidžia sekti objektą ar dangaus sferos tašką sukant prietaisą tik apie vieną ašį. Kad dar palengvinti astronominio objekto sekimą dažnai tokios montuotės komplektuojamos su laikrodiniais mechanizmais: varikliais ir reduktoriais. Laikrodiniai mechanizmai sugeba sukti prietaisą tokiu pačiu greičiu, kaip ir Žemės sukimasis.

Naudojimas

Mėgėjiškiems dangaus objektų stebėjimams naudojant nedidelius teleskopus tokia montuotė nėra būtina, tačiau palengvina dangaus kūno sekimą. Didėjant teleskopui didėja jo didinimo galimybės ir mažėja regėjimo laukas. Objektai greitai "pabėga" iš teleskopo regėjimo lauko ir reikia vis koreguoti teleskopo kryptį. Teisingai suorientuotą teleskopą su ekvatorine montuote galima koreguoti pasukant prietaisą apie vieną ašį. Tuo tarpu ant azimutinės montuotės sumontuotą prietaisą reikia koreguoti sukant prietaisą apie dvi ašis, kurių nei viena nėra statmena objekto "pabėgimo" krypčiai. 200 daugiau mm. teleskopams ekvatorinė montuotė yra labai rekomenduotina. Pusiaujinė montuotė su laikrodiniu mechanizmu būtina blyškių astronominių objektų fotografavimui, nes dėl ilgos ekspozicijos reikia fotografavimo prietaisą ilgai išlaikyti nukreiptą į vieną dangaus sferos tašką. Visi profesionalioje astronomijoje naudojami teleskopai yra sumontuoti ant pusiaujinės montuotės su laikrodiniu mechanizmu.

Kitos montuočių rūšys

Kita galima paplitusi montuotė – azimutinė, kurioje yra horizontali ašis ir vertikali ašis.

Montuotės paruošimas stebėjimams

Prieš kiekvieną stebėjimą mobilų teleskopą su pusiaujine montuote reikia paruošti: suorientuoti šiaurės-pietų kryptimi ir suorientuoti posvyrio kampą.
Gigabyte Technology

Istorija

„Gigabyte“ 1986 m. įkūrė Pei-Cheng Yeh.
2006 m. „Gigabyte“ išleido savo pirmąsias ilgalaikio patvarumo pagrindinis plokštes. Tais pačiais metais pranešta apie bendradarbiavimą su „ASUS“.
2007 m. „Gigabyte“ sukūrė pirmąjį pasaulyje programine įranga valdomą maitinimo bloką.
2011 m. prekyboje pasirodė „Gigabyte“ sukurta Z68 pagrindinė plokštė.
2013 m. įmonė pardavė 21 mln. pagrindinių plokščių vnt. pasauliniu mastu.
Kavarskas

Geografija

Kavarskas išsidėstęs Kavarsko kalvagūbryje, altitudė 90–105 m virš jūros lygio, įsikūręs abipus Šventosios intako Pienios, Šventosios upės baseine. Šiauriniame miesto pakraštyje 2002 m. pastatyta 1,5 MW galios Kavarsko hidroelektrinė (užtvanka ir sudarytas Kavarsko tvenkinys). Siurblinė iki privatizacijos perpumpuodavo iki 4,5 m³/s vandens iš Šventosios į 1963 m. iškastą Šventosios-Nevėžio kanalą link Traupio, kuris jungia Šventąją su Nevėžiu . Šiuo metu kanalas apleistas.
Kavarsko apylinkėse į Šventąją įteka Susiena, Šunykšta, Pienia, Tetervė, Judinys. Taip pat Kavarsko apylinkėse teka Dagia, Nevėža, Brėškinys, Armukšna, Duobelė. Yra Budrių ir Laviškio ežerai, plyti daug miškų – Balagano, Janušavos, Daunoriškių, Dievulio, Pamūšio, Tumėjos, Žvirblėnų, Šovenių raistas ir kt. Miesto įžymybė – Kavarsko tufų šaltiniai (arba Kregūdės šaltiniai). Greta gaisrinės bokšto nuo miestelio atsiveria platus vaizdas į Šventosios slėnį.
Prie miesto yra Kavarsko kaimas.

Pavadinimo kilmė

Kavarsko pavadinimas kilęs nuo Stanislovo Kovarskio (Stanisław Kowarski) pavardės. Nors Lietuvoje ir negausu vietovardžių, kurie remiasi pavardės vienaskaita, tačiau tokių pasitaiko (Skuodas, Sudargas, Musteika, galbūt Birštonas). Iki XX a. vidurio miestas buvo žinomas kaip Kovarskas , apie 1960 m. imtas vadinti Kavarsku.
Pavadokšnė

Istorija

Minimas 1769 m. Molėtų krikšto metrikų knygoje. XIX a. priklausė Liliškių dvarui.
Skaruliai

Istorija

IX–XII a. datuojami Skarulių pilkapiai.
1522 m. minimi Lipnikai (rus. Лепиники) ir Lipnikų dvaras. XVI a. dvaras priklausė Skorulskiams, todėl 1592 m. gyvenvietė jau vadinosi Skaruliais. XVIII a. viduryje Skarulių dvarą įsigijo didikai Kosakovskiai, po kiek laiko šalia dvaro ėmė kurtis miestelis, vėliau tapęs Jonava.
Tai buvo svarbus amatininkų (medžio apdirbimo) centras, čia į krantą buvo velkama Nerimi atplukdyta statybinė mediena. Skarulių parapija garsėjo kaip lenkybės centras.
Tarpukariu veikė Skarulių parapijinė pradžios mokykla. Sovietmečiu – Jonavos rajono Skarulių aštuonmetė mokykla.
Kaimas ėmė nykti 1962 m. pradėjus statyti „Achemą“. XX a. devintąjį dešimtmetį į Jonavą buvo iškelti Skarulių, Meištonių bei Gudžionių (dešiniajame Neries krante) kaimų gyventojai.
Darbu sumos

Darbu (Darboux) sumos – dvi sąvokos naudojamos apibrėžiant Rymano integralą. Šiomis sumomis apibrėžiamas ir Darbu integralas. Sąvokas pirmą kartą panaudojo Žanas Gastonas Darbu.
Prodiuseris (2005 filmas)

Apie filmą

Scenaristas pateikia naujo trilerio siužetą prodiuseriui ir, atidavęs bemiegių naktų rezultatą, slapčia įjungia ant stalo paliktą vaizdo kamerą. Taip prasideda filmas, kuriame užfiksuota natūrali „Praktika Films“ prodiuserio reakcija į scenarijų, kuris taip ir nebuvo įgyvendintas. Tačiau vietoje jo pasaulį išvydo „Prodiuseris“ – keista 10 min. trukmės video apybraiža. Tai jau antras visai neplanuotai susuktas Antano Žygavičiaus filmas po groteskiško „Profesionalas“, kuriame debiutavo pagrindinis „Prodiuserio“ herojus Erikas Perlikovskis.
Justinas Sigitas Pečkaitis

Sigitas Justinas Pečkaitis (g. 1946 m. spalio 13 d. Apirbiškiai, Šakių rajonas) – teisėtyrininkas penalistas, Mykolo Romerio universiteto (MRU) profesorius, prorektorius (akademiniam darbui).

Biografija

Mokėsi Kudirkos Naumiestyje, vėliau perėjo į Sintautų vidurinę mokyklą, kurią baigė 1966 m. Atlikęs karinę tarnybą, 1969 m. įstojo į Vilniaus universitetą. 1974 m. su pagyrimu baigė VU Teisės fakultetą. 1975-1978 m. VU aspirantas. 1979 m. spalio 26 d. Leningrado A. Ždanovo valstybiniame universitete apgynė teisės mokslų kandidato disertaciją tema „Tarybų Lietuvos baudžiamosios teisės kūrimas ir vystymasis socialistinės visuomenės sąlygomis“.
Iki 1983 metų VU Teisės fakulteto asistentas. 1983–1990 metais TSRS Vidaus reikalų ministerijos Minsko aukštosios mokyklos Vilniaus fakulteto, rengusio specialistus vidaus reikalų sistemai, vyresnysis asistentas. 1985 m. suteiktas docento pedagoginis mokslo vardas. Mokslo laipsnis ir docento vardas nostrifikuoti 1993 m. Profesorius (nuo 1994 m.).
1974-1983 m. VU Teisės f. Valstybės ir teisės teorijos ir istorijos katedros asistentas, dėstytojas. Nuo 1983 m. TSRS VRM Minsko aukštosios mokyklos Vilniaus fakulteto Baudžiamosios teisės ir proceso katedros vyr. dėstytojas, docentas, viršininkas (katedros vedėjas), LTA prorektorius akademiniam darbui (nuo 1991 m.). VDU Teisės institute dėstė baudžiamąją teisę (1998/1999 pavasario semestro metu). M. Romerio universiteto studentams skaito baudžiamosios teisės kursą.
Parašė per 60 mokslinių straipsnių baudžiamosios teisės istorijos ir teorijos klausimais. Knygos „Teisė ir persitvarkymas“ (1989) vienas autorių, parašė ir išleido monografiją „Baudžiamoji atsakomybė už tyčinį sveikatos sutrikdymą. Teisiniai medicininiai smurto aspektai“ (2002), monografijos “Nuotolinių studijų organizavimas: strategijos ir technologijos” (2003) vienas autorių, leidinio “Kvalifikacijos tobulinimo strategija:studijų programos“ (2004) vienas autorių.
Hidrobiontas

Hidrobiontas (rus. Гидробионт; iš lot. hydrobiontes, iš gr. ὕδωρ 'vanduo' + biont (gr. βίων 'organizmas, individas'), vandens organizmas – organizmas, prisitaikęs gyventi ir nuolatos ar dalį gyvenimo ciklo gyvenantis vandenyje. Hidrobiontai yra daugelis rūšių iš tokių grupių kaip žuvys, pintys, dygiaodžiai, vėžiagyviai, moliuskai ir kt., kurie visą gyvenimą praleidžia vandenyje. Dalį gyvenimo ciklo vandenyje gyvena dalis beuodegių varliagyvių ir uodų, laumžirgiai.
Žuvininkystė, akvariumistika ir panašios veiklos sritys užsiima hidrobiontų veisimu. Hidrobiontus tiria hidrobiologija.
Matematinė konstanta

Matematinė konstanta – matematikoje naudojamas nekintamas dydis. Vadinasi, konstantos priešingos kintamiesiems. Skirtingai nuo fizikinių konstantų, matematinės konstantos apibrėžtos nepriklausomai nuo fizikinių dydžių ir skaičaus kintamumo panaudojimo.
Heseno vėliava

Heseno vėliava (vok. Landesflagge Hessens) – Heseno žemės ir ankstesnių Heseno valstybių vėliava dvispalvė. Viršutinė juosta raudona, apatinė balta. Proporcija 3:5. Valstybinė Heseno vėliava skiriasi tuo, kad centre užklotas Heseno herbas. Šią vėliavą leidžiama naudoti tik vyriausybinėms institucijoms ir tarnyboms.
Heseno vėliava, palyginus su Tiuringijos vėliava, yra apversta aukštyn kojomis. Beveik sutampa su Indonezijos vėliava ir Monako vėliava, skiriasi raudonos spalvos atspalviai ir proporcijos..
Kemptenas

Istorija

Miestą tikriausiai įkūrė keltai, o vėliau užėmė romėnai ir pavadino Cambodunum. Tai seniausias miestas Vokietijoje.
Graikų geografas Strabonas minėjo keltų estionų miestą Kambodunon. Tai laikoma seniausiu įrašu apie Vokietijos miestą. Kol kas nerasta archeologinių keltų gyvenvietės įrodymų.
15 m. pr. m. e. Neronas Klaudijus Drusas ir jo brolis Tiberijus užėmė ir sunaikino keltų miestą. Vėliau miestas atstatytas romėnų pavyzdžiu su pirtim, šventyklom ir forumu. Medinis miestas sudegė per gaisrą 69 m. ir buvo atstatytas iš akmens. Kemptenas tikriausiai buvo Retijos provincijos sosrtine, kol ja tapo Augsburgas.
233 m. miestą sugriobvė alemanai. Jis buvo perkeltas ant Burghaldės kalvos šalia Ilerio upės. Kai V a. vidury romėnai paliko miestą, jį užėmė alemanai. Jie perkėlė Kempteną atgal į lygumą prie upės. Rašytiniuose šaltiniuose miestas mininmas kaip Cambidano. Frankai sugriovė miestą 683 m.
Apie 700 m. pastatyta Kempteno abatija buvo pirmas vienuolynas Allgäu regione. Audogaras buvo pirmasis benediktinų vienuolyno abatas. Karolio Didžiojo žmona ir alemanų princesė Hildegarda padarė Kempteno abatiją vienu labiausiai priveligijuotu vienuolynu Frankų imperijoje.
Po vengrų nusiaubimo Augsburgo vyskupas ir Kempteno abatas Ulrichas Augsburgietis atstatė miestą ir vienuolyną 941 m.
1213 m. Šventosios Romos imperatorius Frydrichas II paskelbė abatus Reichstago nariais ir suteikė jiems kunigaikščių titulus. Bet 1289 m. imperatorius Rudolfas I Kempteną` padarė laisvuoju imperijos miestu. 1525 m. abatai pardavė paskutinę nuosavybę laisvajam imperijos mieste ir taip greta vienas kito atsirado du miestai su tuo pačiu pavadinimu. Daug konfliktų atsirado, kai imperijos miestas tapo protestantišku 1527 m., o vienuolyno miestas išlaikė katalikybę.
Per Trisdešimtmetį karą (1632–33 m.) miestą sugriovė švedai ir imperijos kariai.
1652 m. Kempteno abatas Roman Giel užsakė architektus Michael Beer ir Johann Serro pastatyti Šv. Lauryno bažnyčią. Tai pirmoji didelė bažnyčia po Trisdešimtmečio karo.
1802–1803 m. abu miestai atiteko Bavarijai. 1819 m. abu Kemptenai buvo sujungti į vieną.
Per Antrą pasaulinį karą mieste buvo Dachau koncentracijos stovyklos „atstovybė“.
1988 m. žiemos olimpinės žaidynės

Dalyviai

Iš viso šiose žaidynėse dalyvavo 1423 sportininkai (1122 vyrai ir 301 moteris) iš 57 šalių. Olimpinėse žiemos žaidynėse debiutavo Fidžis, Guamas, Gvatemala, Jamaika ir Nyderlandų Antilai.
Krokodilas Gena

Krokodilas Gena (rus. крокодил Гена) – Rusijos kūrėjų animacinis veikėjas.
Miesčionys

Siužetas

Filme vaizduojamas iš kaimo į miestą atsikėlusių nesusipratėlių Galvanauskų šeimynėlės ir čia bandančios gyventi "miesčioniškai" nuotykiai bei jų kaimynų, inteligentų Kojalavičių gyvenimas. Taip pat dažnas veikėjas Galvanauskų kaimynas iš kaimo Beausis. Vėlesnėse serijose atsirado ir daugiau naujų veikėjų.
Amžinas lietuviško kaimo ir miesto konfliktas nušvinta visomis  vaivorykštės spalvomis, kai Raimundėlis, tata ir mama atsikrausto gyventi  į miestą ir susipažįsta su kaimynais - „tikrais“ miestiečiais. Ir vieni  ir kiti, serialo kūrėjų įsitikinimu, yra tikri miesčionys... Nors  „Miesčionyse“ nėra nei politikos, nei politikavimo, tačiau puikiai  užčiuopiamas visuomenės gyvenimo tvinksnis. Greta pagrindinių  personažų, seriale pasirodo ir epizodiniai veikėjai. Sėkmingai save  vaidino dainininkai Liveta ir Petras Kazlauskai bei kiti žinomi Lietuvos  žmonės.
Mantas Stabačinskas

Mantas Stabačinskas – Lietuvos šokėjas, choreografas, šiuolaikinio šokio kūrėjas, ilgametis Kauno šokio teatro „Aura“ narys, Auksinio scenos kryžiaus laureatas (2013 m.).

Biografija

Pradinėje mokykloje maždaug penkerius metus šoko pramoginius šokius. Po to apie penkerius metus užsiiminėjo lengvąja atletika. Maždaug penkiolikos metų suprato, kad nori šokti. Pamatęs skelbimą laikraštyje, kad Kauno šokio teatras „Aura“ kviečia į šokio pamokas, pradėjo lankyti. Meno vadovė į pasižiūrėjusi į tik atėjusį, pasakė: „Tegu lanko, vis tiek iš jo šokėjo nebus.“ „Auroj“ šokęs maždaug septynerius metus, Pajuto, kad nori šokti ir kitur, su kitais choreografais. Nuo tada yra nepriklausomas, laisvai samdomas šokėjas.
Studijavo Lietuvos muzikos ir teatro akademijoje, Teatro ir kino fakultete. 2013 metais baigė šokio edukologijos bakalauro studijas Lietuvos edukologijos universitete.
Nuo 1997 m. šoka Lietuvos ir užsienio choreografų (tokių kaip Aira Naginevičiūtė, Birutė Banevičiūtė, Birutė Letukaitė, Johannesas Wielandas, Annie Viger ir Franckas Apertet bei kitų) spektakliuose. šokio spektakliuose, įvairiuose tarpdisciplininiuose bei socialiniuose projektuose. Buvo ilgametis Kauno šokio teatro „Aura“ narys. Dirbo su choreografais iš JAV, Vokietijos, Anglijos, Izraelio, Kanados, Suomijos, Austrijos, kai pagal programą „Dance Omi International Dance Collective" stažavosi JAV. Kaip kviestinis dėstytojas ir choreografas, Stabačinskas savo patirtimi dalijosi Midlsekso universitete (Didžioji Britanija). Dirba kaip laisvai samdomas šokėjas ir choreografas.
2006 m. buvo nominuotas „Auksiniam scenos kryžiui“ geriausio šokėjo kategorijoje. 2013 m. „Auksinio scenos kryžiaus“ apdovanojimą už spektaklį „Melancholijos dėžutė“. Jo ir kolegų Agnės Ramanauskaitės bei Pauliaus Tamolės spektaklis Menų spaustuvėje „Contemporary?“ Auksinį scenos kryžių gavo kaip Metų scenos meno reiškinys.
Antanas Tenys

Biografija

1984 m. baigė Lietuvos žemės ūkio akademiją, inžinierius. Ūkininkas, UAB „Taulidas“ direktorius. 
2011–2019 m. Mažeikių rajono savivaldybės meras.
Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Mažeikių rajono skyriaus narys.
1990–1995 m. Mažeikių rajono tarybos deputatas, 2003–2007 m., 2007–2011 m. ir nuo 2011 m. Mažeikių rajono savivaldybės tarybos narys. 
Auksodės kaimo bendruomenės pirmininkas. Sutuoktinė Loreta, vaikai Jurgita, Antanas.
Lenskas

Istorija

Gyvenvietė šalia Lenos įkurta dar iki 1663 m. ir vadinosi Muchtuja (Мухтуя). 1963 m. pervadintas į Lenską ir gavo miesto statusą. Svarbus medienos kirtimo, apdirbimo ir eksporto centras. Upių uostas. Keliu sujungtas su Mirnu ir Viliujo upe.
KF Dukagjini

Istorija

Klubas įkurtas 1958 m. 
Kosovui tapus nepriklausoma valstybe, klubas dalyvauja šalies pirmenybėse.

Pasiekimai

Dalyvavo Pirmos lygos pirmenybėse. Negali pasigirti pasiekimais.